Pravilnik o kreativnom konkursu “Utrči u Ada proleće”

* **NAZIV, SEDIŠTE I DRUGI BITNI PODACI U POGLEDU ORGANIZATORA JAVNOG KONKURSA**

Organizator javnog konkursa je GTC Group doo Beograd / Novi BeogradMilutina Milankovića 11g, matični broj 20101989, PIB 104136698 (u daljem tekstu: Organizator).

* **NAZIV, VREME TRAJANJA I SVRHA KONKURSA**

Kreativni Konkurs se organizuje pod nazivom **‘’Utrči u Ada proleće”** (u daljem tekstu: Kreativni konkurs). Kreativni konkurs se organizuje preko naloga Organizatora putem prijave slanjem elektronske poruke na e-mejl adresu Organizator: adamall.trka@gmail.com a potom odgovaranjem na kreativno pitanje.

Svrha konkursa je nagrađivanje najkreativnijih rečenica koje opisuju kako se oni osećaju posle trke (u daljem tekstu: tekst), a koji su po oceni žirija najkreativnije.

Žiri utvrđuje rang-listu najboljih tekstova a koji će proći biti nagrađivani, kao i ko od učesnika će dobiti nagradu u okviru Kreativnog konkursa, a javno ih saopštava u sredu 19.04. od 19:30h u Ada Mall-u na platou trećeg sprata.

Pobednicima – autorima pobedničkih tekstova biće dodeljeni vaučeri za kupovinu u Sport Vision prodavnicama. Ukupno će biti 18 pobednika, od kojih će troje biti prvoplasirani, troje drugoplasiran i 12 trećeplasirani. U skladu sa rangom, dobijaju se nagrade.

* **UČESNICI JAVNOG KONKURSA**

Konkurs se organizuje putem pomenutih onlajn kanala komunikacije, a pravo učešća imaju svi punoletni građani/građanke sa prebivalištem u Republici Srbiji.

Učestvujući na Javnom konkursu učesnici prihvataju u celosti ovaj Pravilnik.

* **VREMENSKI OKVIR JAVNOG KONKURSA**

Kreativni konkurs počinje i završava se u sredu 19.04.2023. Top 18 rangiranih tekstova će biti javno proglašeni i nagrađeni.

* **ODLUKA O UTVRĐIVANJU RANG-LISTE**

Žiri koji vrši selekciju tekstova je sastavljen od marketing stručnjaka, i to:

* + **Jovana Urošević - digital manager**
	+ **Danijela Vasić - marketing manager**
* **Dragana Aleksić - marketing manager**

(u daljem tekstu: žiri).

Žiri utvrđuje rang-listu najboljih tekstova će odneti pobedu.

**VRSTE NAGRADA**

Nagrade su vaučeri u Sport Vision prodavnicama.

* 3 x 10.000rsd
* 3 x 5.000rsd
* 12 x 2.000rs

**7. DODELA I PREUZIMANJE NAGRADA**

Organizator će po okončanju konkursa objaviti spisak pobedničkih tekstova na gore opisani način, a autore pobedničkih tekstova kontaktirati direktno tokom objavljivanja njihovih imena. Učešćem u ovom Kreativnom konkursu, učesnici se saglašavaju da budu kontaktirani na opisani način, u slučaju da budu izabrani kao pobednici, što podrazumeva da budu prisutni prilikom objave podenika na licu mesta.

Ukoliko nagrađeni ne bude prisutan tokom objave nagrade biva diskvalifikovan. Organizator može da odluči da sa pronađe alternativno rešenje i da nagradu dodeli drugom učesniku, sledećem po plasmanu na rang listi tekstova koji su ušli u uži izbor.

Pobednici nagradnog konkursa nemaju pravo da zahtevaju drugačiju nagradu od one koja je navedene u ovom Pravilniku. Nagrada se ne može zameniti za novac.

**8. DISKVALIFIKACIJA IZ KONKURSA**

Učesnici koji su prilikom prijavljivanja na konkurs pružili netačne podatke o sebi gube pravo na dalje učešće u konkursu, odnosno dodelu nagrade ako je u međuvremenu osvoje.

Lica koja su dala netačne ili tuđe podatke isključivo su odgovorna za takvu zloupotrebu podataka.

Povod za diskvalifikaciju prijavljenog po odluci Organizatora mogu biti netačni podaci o očesniku Javnog konkursa.

Takvi tekstovi se neće uzimati u obzir prilikom izbora koji ulaze u uži krug i ne mogu se kvalifikovati za nagrađivanje, a Organizator zadržava pravo, da po uočavanju i saznanju netačnih informacija o učeniku koje su gore opisane, pomenute tekstove isključi, samostalno ili po obaveštenju trećeg lica.

Svaki učesnik može da napiše najviše jedan tekst. Osobe koje napišu više od navedenog broja tekstova, neće učestvovati u izboru za pobednički video.

Oni učesnici Kreativnog konkursa koji ne budu prisutni na zvaničnoj dodeli nagrada, u sredu 19.04.2023. od 19:30h na platou trećeg sprata Ada Mall-a biće direktno diskvalifikovani.

**ZAŠTITA PODATAKA O LIČNOSTI**

Organizator javnog konkursa, kao rukovalac u smislu Zakona o zaštiti podataka o ličnosti („Službeni glasnik RS“, broj 87/18, u daljem tekstu: ZZPL) obrađuje sledeće podatke od učesnika konkursa:

* e-mejl adresu putem koje je poslata prijava, podatke koji su povezani sa tom e-mejl adresom
* kontakt podatke: ime i prezime kontakt telefon
* Organizator pomenute podatke koristi isključivo u svrhe propisane ovim Pravilnikom, odnosno radi objavljivanja videa koji su ušli u uži izbor i nagrađivanje pobedničkih videa u skladu sa odredbama ovog Pravilnika, dok je pravni osnov obrade ovih podataka neophodnost izvršenja Javnog konkursa (javnog obećanja nagrade), u smislu člana 12 stav 1 tačka 2) ZZPL.

Treća lica, primaoci podataka autora pobedničkih tesktova su lica kod kojih se nagrade realizuju sa liste opisane u Tački 7 ovog Pravilnika, i koriste ih samo u svrhe realizacije, i to ime i prezime, kontakt telefon i broj lične karte.

U odnosu na pomenute informacije Organizator primenjuje sve neophodne tehničke, organizacione i kadrovske mere zaštite, uključujući tu mere **ograničenja fizičkog i logičkog pristupa sistemu gde su pohranjeni podaci o ličnosti**.

U zavisnosti od kategorije podataka, rokovi čuvanja su sledeći:

e-mejl adresa putem koje je poslata prijava, podaci koji su povezani sa tom e-mejl adresom – na primer naziv naloga i drugi podaci koje sam učesnik/učesnica o sebi podeli (za učesnike koje šalju komentare putem e-mejla) – čuva se u roku od 3 meseca od dana okončanja Javnog konkursa;

* javni podaci koji se vezuju za konkretni nalog na društvenoj mreži Instagram ili Facebook, kao i podaci koje je o samom/samoj sebi objavio/objavila učesnik/učesnica (za učesnike koji su odlučili da komentare upute putem ovih kanala komunikacije) – čuva se u roku od 3 meseca od dana okončanja Kreativnog konkursa;
* ime i prezime i kontakt telefon– služi samo za potrebe identifikacije (važi samo za pobedničke komentare) –nakon finalnog preuzimanja nagrade.

Nakon isteka gore navedenih rokova, podaci o ličnosti se brišu ili anonimizuju, osim ako sam učesnik/učesnica optira da se ti podaci zadrže.

Korisnik je u svakom trenutku ovlašćen da kontaktira Organizatora putem navedenih kanala komunikacije i da zatraži pristup, izmenu, dopunu, ispravku, brisanje informacija, ograničenje obrade, da opozove pristanak, prigovori obradi, kao i da ostvari druga prava garantovana ZZPL poput obraćanja Povereniku za informacije od javnog značaja i zaštitu podataka o ličnosti.

Za sve što nije izričito regulisano ovim Pravilnikom, a tiče se zaštite podataka o ličnosti, primenjuje se Politika privatnosti Organizatora, dostupna putem [ovog linka](https://nova.rs/politika-privatnosti/) .

Učešćem na Kreativnom konkursu učesnici potvrđuju da su pročitali, razumeli i prihvatili ovu tačku Pravilinika, kao i navedenu Politiku privatnosti u odnosu na obradu podataka o ličnosti.

**AUTORSKO PRAVO I DRUGA PRAVA INTELEKTUALNE SVOJINE**

Uzimanjem učešća na Kreativnom konkursu učesnik:

potvrđuje i garantuje da je isključivi nosilac autorskog i srodnih prava, kao i drugih prava intelektualne svojine, na komentarima koje šalje na način propisan ovim Pravilnikom(u daljem tekstu sve zajedno označeno kao Delo);

potvrđuje da je isključivo odgovoran za odnose sa svim trećim licima koja su posredno ili neposredno učestvovali u izradi Dela i da je regulisao sve obaveze, a naročito obaveze plaćanja koje uključuju, ali ne ograničavaju se na sve prihode, takse, honorare i sve ostale troškove prema tim trećim licima, odnosno izmirio sve obaveze u vezi sa izradom komentara, tako da može slobodno i neograničeno njima da raspolaže;

se saglašava da Organizatoru, na neekskluzivnoj osnovi i bez naknade ustupi prava korišćenja na Delu;

se posebno saglašava sa tim da je Organizator ovlašćen da iskorišćava Delo bez ikakvih vremenskih, prostornih i predmetnih ograničenja, kao i ograničenja po broju objavljivanja, uključujući ali se ne ograničavajući na preradu Dela, izradu tutorijala i drugih edukativnih materijala, objavljivanje Dela putem svih sadašnjih i budućih platformi bez ograničenja, iskorišćavanje Dela u svrhe realizacije sopstvenih promotivnih aktivnosti, sve druge dozvoljene vidove iskorišćavanja Dela;

se saglašava sa tim da je Organizator ovlašćen da vrši odgovarajuće prerade, modifikacije, prilagođavanja ili druge izmene na Delu, ako to zahtevaju tehnički ili drugi slični razlozi, uz puno poštovanje moralnih prava autora, ako on/ona optira da bude označena kao autor/autorka;

potvrđuje da je zakoniti nosilac prava na tekstove i da je ovlašćen da ih ustupa, te da je ovlašćen da dalje prenosi odnosno ustupa pravo na korišćenje (što se posebno odnosi, ali ne ograničava na Organizatora koji ima dalje pravo prenosa na svoja povezana i treća lica) na način definisan ovim Pravilnikom i da ista prava nemaju tereta i da nisu ograničena u korist trećih lica.

U slučaju postupanja učesnika suprotno datim garancijama iz ove tačke, i bilo kakvih zahteva trećih lica, učesnik je saglasan da brani i obešteti Organizatora od i protiv svih zahteva trećih lica za naknadu štete, gubitaka ili troškova, kao i da se će pružiti Organizatoru svu potrebnu zaštitu u vezi sa bilo kakvim pravnim uznemiravanjem Organizatora od strane trećih lica, kao i da će ga obeštetiti u punom iznosu u slučaju bilo kakvih potraživanja od strane takvih trećih lica.

**ODGOVORNOST**

Organizator se ne smatra odgovornim i neće snositi odgovornost za bilo kakve posledice, ako Internet platforma privremeno bude van funkcije usled više sile, odnosno usled događaja koji su van kontrole Organizatora.

Za objavljivanje sadržaja koji su protivni propisima, odgovaraće se u skladu sa zakonom.

**PREKID KONKURSA**

Javni konkurs se može prekinuti u slučaju više sile, kao i u drugim slučajevima u skladu sa zakonom, o čemu će učesnici odmah biti obavešteni putem pismenog obaveštenja na Internet platformi ili drugih odgovarajućih kanala komunikacije.

**PRAVO IZMENE OPŠTIH PRAVILA KONKURSA**Organizator zadržava pravo da u bilo koje vreme, iz opravdanih razloga, izvrši izmene Pravila ovog Konkursa (Pravilnik), uz obavezu da takve izmene bez odlaganja objavi na internet platformi.